জমিদাতাগন উপজেলার দোসর পাড়া গ্রামের আব্দুল হাসেম, রামানন্দ গ্রামের আসলাম মোল্লা, মো. আলাল উদ্দিন, খোরশেদ ও কংশপুরা গ্রামের মো. সেন্টু খান জানান, আমরা ৮৭ সালে হাট বাজার বসানোর জন্য তিন গ্রামের ১৯ জন ৫ একর ৩৬ শতাংশ জমি জেলা ডেপুটি কমিশনার বরাবরে রেজিস্ট্রি করে দেই। সেখানে উল্লেখ থাকে যদি হাট বাজার মিলানো সম্ভব না হয় তবে যার যার জমি ফেরৎ পাবে। ১ম বছর মোটামুটি মিললেও ২য় বছর থেকে আজ ২৮ বছর যাবৎ হাট বাজার মিলছে না। একটি পক্ষ সংগঠনের নাম ভাঙিয়ে কিছু জায়গা দখলে রেখেছে। আরোকিছু দখলের চেষ্টা করছে। বাধা দিতে গেলে রক্তক্ষয়ী সংঘর্ষ হতে পারে। তাই জেলা প্রশাসক বরাবর আমাদের দেওয়া জমি আমরা ফেরৎ চেয়ে আবেদন করেছি।